كان في مرة عازف كمان قال إنه مش خايف من الحيوانات الخطيرة. قال بكل غرور، "حتى الدب هيبقى هادي زي القطة الأليفة لما يسمع موسيقتي." بس هو مكانش جرب قبل كده، ومحدش صدقه.
جت فرصة يثبت كلامه لما سيرك جه المدينة. الموسيقار راح لمدير الحلبة وقاله على اللي يقدر يعمله.
"واو، ده شيء مثير." مدير الحلبة قال. "إحنا لسه جايبين تلات سباع جداد ولسه مشتغلوش مع مدرب السباع. خلينا نشوف إيه اللي تقدر تعمله معاهم." عازف الكمان وافق وكل أهل المدينة زحموا القاعة عشان يشوفوا إيه اللي هيحصل.
عازف الكمان كان واقف بهدوء في نص الحلبة وهو مبتسم. بعدين مدير الحلبة فتح باب القفص وخرج منه سبع ضخم بغضب، بيزأر ومطلع سنانه. كل الناس كانت متوترة لدرجة إنهم مش قادرين يتنفسوا.
ولسه مبتسم، عازف الكمان بدأ يعزف. الموسيقى الجميلة علت، وبعدين السبع قعد وبدأ يستمتع بالموسيقى. كل الناس اندمجوا في الموسيقى. السبع كمان. مع السبع التاني، نفس الشيء.
بعدين جه دور السبع التالت يظهر وكل الناس كانوا مستنيين السبع يهدى زي الاتنين التانيين. لكن السبع جري على الراجل وكله.
كل الناس اتفاجئوا. السبعين التانيين سألوا بغضب، "إيه اللي عملته! كنا بنستمتع بالموسيقى!" السبع التالت حط إيده على ودنه وقال، "معلش، مش قادر أسمعكم. أنا أطرش بقالي 5 سنين."
ليه السبع التالت جري على الراجل وكله؟
عشان كان بيكره عازف الكمان. عشان مكانش شايف إن الموسيقى حلوة. عشان مكانش قادر يسمع الموسيقى خالص. عشان كان جعان أوي.